### | | | | --- | --- | | | | | --- | | **Byråd** 30. januar 2018 Sagsnr. 710-2017-31247 Dok.nr. 710-2018-17742 Tine Iversen | | 9.                   Sammensætning af Handicaprådet i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til sammensætning af
Handicaprådet. Herunder hvordan de politiske medlemmer og deres stedfortrædere
udpeges til Handicaprådet.

Handicaprådet er et lovpligtigt organ, der rådgiver Byrådet
i handicappolitiske spørgsmål og formidler synspunkter mellem borgerne og
Byrådet om lokalpolitiske spørgsmål, der vedrører mennesker med handicap.
Handicaprådet kan tage spørgsmål af mere generel karakter op til drøftelse og
komme med forslag til såvel politiske som administrative initiativer.
Handicaprådet kan ikke behandle spørgsmål om enkeltpersoners forhold, herunder
personalesager eller konkrete klagesager.

Det følger af reglerne i bekendtgørelse om retssikkerhed og
administration på det sociale område, at et handicapråd skal have følgende
antal medlemmer og sammensætning:

· Handicaprådet sammensættes af 3-7 medlemmer fra
handicaporganisationer i kommunen udpeget efter indstilling fra Danske
Handicaporganisationer og 3-7 medlemmer udpeget af kommunalbestyrelsen.
Kommunalbestyrelsen skalindgå i handicaprådet med et eller flere
medlemmer.

· Kommunalbestyrelsen beslutter, om lokale handicaporganisationer
eller grupperinger uden for Danske Handicaporganisationer skal være
repræsenteret i handicaprådet blandt de 3-7 medlemmer fra
handicaporganisationerne. Der skal være flere medlemmer udpeget af Danske
Handicaporganisationer end fra foreninger uden for Danske
Handicaporganisationer.

· Kommunalbestyrelsen udpeger sine repræsentanter blandt medlemmer
af kommunalbestyrelsen, repræsentanter fra forvaltningen, andre ansatte i
kommunen eller ansatte i selvejende institutioner eller andre private
leverandører, som udfører relevante opgaver for kommunen. Kommunalbestyrelsen
kan ikke udpege enkelte borgere eller lokalpolitikere, som ikke er medlem af
kommunalbestyrelsen.

· Handicaprådet skal sammensættes således, at medlemmerne
repræsenterer forskellige handicapgrupper og forskellige sektorer i kommunen,
herunder både voksne og børn med handicap.

Byrådet besluttede 22. december 2009, at Handicaprådet i
Favrskov Kommune skulle bestå af 10 medlemmer, der er sammensat på følgende
måde:

· Fire medlemmer indstillet af Danske Handicaporganisationer

· Et medlem indstillet af foreninger uden for Danske
Handicaporganisationer

· Fem medlemmer udpeget blandt medlemmer af Byrådet.
Byrådsmedlemmerne udpeges af de respektive fagudvalg (Arbejdsmarkedsudvalget,
Kultur- og Fritidsudvalget, Social- og Sundhedsudvalget, Børne- og Skoleudvalget
og Teknik- og Miljøudvalget) blandt udvalgenes medlemmer.

Ifølge reglerne for nedsættelse af Handicaprådet må der
ikke være et flertal af politisk udpegede repræsentanter i Handicaprådet.

**VURDERING**

I forlængelse af kommunalvalget 21. november 2017 blev
antallet af stående udvalget øget fra fem til seks udvalg. På den baggrund er
der fundet anledning til at revurdere den politiske repræsentation i
Handicaprådet. Der er bl.a. foretaget en gennemgang af de emner, der er blevet
drøftet i Handicaprådet over de seneste år.

Med baggrund heri foreslår Social og Sundhed at ændre
antallet af repræsentanter i Handicaprådet fra kommunalbestyrelsen fra fem til
tre repræsentanter, således at Børne- og Skoleudvalget, Teknik- og
Miljøudvalget og Social- og Sundhedsudvalget udpeger hvert et medlem til
Handicaprådet. Denne repræsentation af politiske repræsentanter fra
fagudvalgene vurderes at understøtte behandlingen af relevante perspektiver i
relation til de emner, der behandles i Handicaprådet.

Det bemærkes endvidere, at det vil være muligt at invitere
politiske repræsentanter

fra de øvrige fagudvalg samt direktører/chefer fra
forvaltningerne ad hoc, hvis der behandles emner, som ikke er dækket ind af den
foreslåede politiske repræsentation.

Der gøres endvidere opmærksom på, at emner af betydning for
personer med handicap i [adresse] også drøftes i andre regi. Danske
Handicaporganisationer inviterer fx årligt til en paneldebat om forholdene for
personer med handicap i [adresse], som borgmesteren og udvalgte
medlemmer af Byrådet deltager i.

Handicaprelaterede emner drøftes også på et årligt møde
mellem organisationen LEV, Favrskov Handicapforening og borgmesteren,
udvalgsformændene for henholdsvis Social- og Sundhedsudvalget samt Børne- og Skoleudvalget
samt direktører/chefer fra de respektive områder. Herudover mødes Social- og
Sundhedsudvalget årligt skiftevist med bruger- og pårørenderådet på
handicapområdet og brugerrepræsentanter på psykiatriområdet.

Når Byrådet har taget stilling til Handicaprådets
sammensætning, vil der efterfølgende blive forelagt en ny sag, hvor Byrådet
skal godkende udpegningen af de indstillede medlemmer til Handicaprådet fra
handicaporganisationerne.

**INVOLVERING**

Medlemmerne af handicaporganisationerne i det nuværende
Handicapråd er orienteret om planerne for ændringen af den politiske
repræsentation og har tilkendegivet støtte hertil.

**INDSTILLING**

Direktøren for Social og Sundhed indstiller til Byrådet:

1. At
Handicaprådet sammensættes med fire medlemmer efter indstilling af Danske
Handicaporganisationer, et medlem indstillet af gråzoneforeningerne og tre
medlemmer udpeget blandt medlemmerne af henholdsvis Børne- og Skoleudvalget,
Teknik- og Miljøudvalget samt Social- og Sundhedsudvalget.

2. At de tre
respektive fagudvalg udpeger et medlem og en personlig stedfortræder blandt
udvalgets medlemmer.

**BESLUTNING**

***Økonomiudvalget, 23. januar 2018:***

Fraværende:Ingen

Indstilles godkendt.